CELEX: C2005/205/46
Language: el
Date: 2005-08-20 00:00:00
Title: Υπόθεση T-217/05: Προσφυγή της εταιρίας Marker Völkl International GmbH κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), που ασκήθηκε στις 3 Ιουνίου 2005

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/25
            
         Προσφυγή της εταιρίας Marker Völkl International GmbH κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), που ασκήθηκε στις 3 Ιουνίου 2005
   (Υπόθεση T-217/05)
   (2005/C 205/46)
   Γλώσσα της πρoσφυγής: η γερμανική
   Η εταιρία Marker Völkl International GmbH, με έδρα το Baar (Ελβετία), εκπροσωπούμενη από τον δικηγόρο J. Bauer, άσκησε στις 3 Ιουνίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ).
   Αντίδικος ενώπιον του τμήματος προσφυγών ήταν η εταιρία Icon Health & Fitness Italia S.P.A., που εδρεύει στην Περούτζια (Ιταλία).
   
   Η προσφεύγουσα ζητεί από το Πρωτοδικείο:
   
               1.
            
            
               να ακυρώσει την απόφαση του πρώτου τμήματος του ΓΕΕΑ, της 1ης Απριλίου 2005, στην υπόθεση R 708/2004-1,
            
         
               2.
            
            
               να καταδικάσει το ΓΕΕΑ στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               Αιτούσα την καταχώριση κοινοτικού σήματος:
            
            
               Η προσφεύγουσα
            
         
               Σήμα προς καταχώριση:
            
            
               Το λεκτικό σήμα MOTION για προϊόντα των κλάσεων 25 και 28 (αριθ. αιτήσεως 2 099 687)
            
         
               Δικαιούχος του κατά τη διαδικασία ανακοπής αντιταχθέντος σήματος ή σημείου:
            
            
               Η εταιρία Icon Health & Fitness Italia S.P.A.
            
         
               Αντιταχθέν δικαίωμα επί σήματος ή σημείου:
            
            
               Το λεκτικό σήμα FIT MOTION για προϊόντα των κλάσεων 25 και 28 (αριθ. κοινοτικού σήματος: 1 775 196)
            
         
               Απόφαση του τμήματος ανακοπών:
            
            
               Απόρριψη της αίτησης καταχώρισης 2 099 687
            
         
               Απόφαση του τμήματος προσφυγών:
            
            
               Απόρριψη της προσφυγής
            
         
               Λόγοι ακυρώσεως:
            
            
               Η απόφαση του τμήματος προσφυγών αντιβαίνει στο άρθρο 8, παράγραφος 1, στοιχείο β', του κανονισμού (ΕΚ) 40/94 τoυ Συμβουλίου, της 20ής Δεκεμβρίου 1993, για τo κοινοτικό σήμα, διότι δεν υπάρχει κανείς κίνδυνος σύγχυσης των επίμαχων σημάτων, καθόσον το αντιταχθέν κατά τη διαδικασία ανακοπής σήμα δεν έχει καθόλου ή έχει πολύ μειωμένο διακριτικό χαρακτήρα και επιπλέον η ομοιότητα των επίμαχων σημάτων είναι ελάχιστη